**Azərbaycan Respublikasının**

**Qeyri-Hökumət Təşkilatlarına Dövlət Dəstəyi Agentliyinin**

**“Qərbi Azərbaycanlıların Qayıdış Konsepsiyasının” icrasına ictimai dəstəyin verilməsinə dair qrant müsabiqəsinin**

**ELANI**

Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyi (bundan sonra “Agentlik” adlanacaq) QHT-ləri “Qərbi Azərbaycanlıların Qayıdış Konsepsiyasının**” icrasına ictimai dəstəyin verilməsinə dair** qrant müsabiqəsində iştirak etmək üçün dəvət edir.

Agentlik aşağıda qeyd olunan müsabiqə mövzularını təqdim edir:

* Qərbi Azərbaycanlılarının pozulmuş hüquqlarının bərpası və onların doğma torpaqlarına qayıdışı hüququ haqqında beynəlxalq ictimaiyyətin məlumatlandırılması;
* “Ümummilli Lider Heydər Əliyev və Qərbi Azərbaycan” mövzusunda təşəbbüslər;
* Qərbi Azərbaycan haqqındam tarixi həqiqətlərin araşdırılması və təbliği istiqamətində təşəbbüslər;
* Qərbi Azərbaycanlılara məxsus maddi və qeyri-maddi mədəni irsinin tanıdılması istiqamətində multimedia məhsullarının istehsalı, elektron resursların yaradılması;
* Qərbi Azərbaycanlıların hüquqlarının beynəlxalq müstəvidə tanınması istiqamətində təşəbbüslər;
* Ermənistanda azərbaycanlılara məxsus toponimlərin dəyişdirilməsi, tarixi – memarlıq və dini abidələrin, müqəddəs yerlərin dağıdılması faktlarının beynəlxalq müstəvidə təbliği ;
* Qərbi Azərbaycanlılara qarşı soyqırımı və deportasiya cinayətlərinin beynəlxalq müstəvidə tanıdılması istiqamətində təşəbbüslər;
* Qərbi Azərbaycanın ədəbi mühitinin tədqiqi və təbliği;
* Qərbi Azərbaycandan olan elm, mədəniyyət , dövlət və ictimai xadimlərin tanıdılması;
* Qərbi Azərbaycanın azərbaycanlılara məxsus tarixi – memarlıq abidələrinin, mədəni irsinin tanıdılması istiqamətində təşəbbüslərin dəstəklənməsi;
* Zəngəzur dəhlizinin regional və beynəlxalq əhəmiyyəti ilə əlaqədar ölkə xaricində (Avropa ölkələri, Amerika Birləşmiş Ştatları, Çin) ictimai vəkillik təşəbbüsləri

**Layihələrin müddəti**

* Layihələrin müddəti 6 aya qədər (layihələr 1 noyabr 2023-cü il tarixinə kimi yekunlaşmalıdır) ola bilər.

**Qrantın məbləği**

* Bir layihə üçün ayrılması nəzərdə tutulan maksimal məbləğ 30 000 (otuz min) manatdır.

**QHT üçün tələblər**

* **Dövlət qeydiyyatı və bank hesabı olmalıdır;**
* **Qanunvericiliyə uyğun olaraq Hüquqi Şəxslərin Dövlət Reyestrinə aid məlumatları (Dövlət Reyestrindən çıxarış) təqdim etməlidir;**
* **Təqdim etdiyi mövzu üzrə təcrübəsi olmalıdır.**

**Layihələrin qiymətləndirilmə meyarları**

Təqdim olunmuş layihə təkliflərini qiymətləndirmək üçün Agentlik aşağıdakı meyarlardan istifadə edəcək:

* Layihə mövzusunun QHT-nin nizamnamə məqsədlərinə uyğunluğu;
* layihənin ideyasının düzgün əsaslandırılması;
* layihənin məqsəd və vəzifələrinin aydınlığı;
* layihənin mövzusunun aktuallığı;
* layihənin innovativliyi;
* layihənin dayanıqlı olaraq inkişaf etdirilməsi imkanları və davamlılığı;
* layihənin smeta xərcinin layihənin həyata keçirilməsi üçün tələb olunan vəsaitə və icra olunacaq fəaliyyətə uyğun olaraq hazırlanması,
* maliyyə bölgüsünün məntiqli və inandırıcı olması;
* QHT-nin və layihə icraçısının müvafiq layihə mövzusunda uyğun təcrübəsi;
* layihə üzrə risklərin təhlili;
* layihə üzrə benefisiarların düzgün müəyyən edilməsi;
* layihə nəticələrinin aydınlığı, onların layihənin əsas məqsədinə çatmağa xidmət etdiklərini göstərməsi;
* layihənin icrası zamanı müvafiq tərəfdaşlarla əməkdaşlıq;
* müsabiqədə iştirak edəcək QHT-lərin 1 aprel 2023-cü ilədək Agentlik qarşısında öhdəliyi (debitor borc) olmamalıdır;
* Agentliyin elan etdiyi əvvəlki qrant müsabiqələrində müqavilə öhdəliklərinə məsuliyyətlə əməl olunmalı, şəffaflıq təmin edilməli, təsviri və maliyyə hesabatları təlimatlara uyğun təqdim olmalıdır.

**Ərizələrin təqdim olunması üçün texniki tələblər**

* **QHT-lər Agentliyin** <https://ngogrant.az/> **proqramı vasitəsilə QHT və layihə haqqında məlumatları təqdim edir;**
* Şəxsən, poçtla və ya e-poçt ünvanlarına təqdim olunan ərizələr qəbul olunmur.

**Müsabiqədə iştirak etmək üçün təqdim olunan məlumatlar**

* Ərizə forması (elektron forma elana əlavə olunur),
* Layihə təklifi (elektron forma elana əlavə olunur),
* Fəaliyyət planı(elektron forma elana əlavə olunur),
* Xərclər smetası (elektron forma elana əlavə olunur),
* Dövlət qeydiyyatı haqqında şəhadətnamə,
* Reyestrdən çıxarış,
* Nizamnamə (təsdiq edilmiş sənədin bütün səhifələri),
* VÖEN (sənədin hər iki üzü),
* QHT-nin bank rekvizitləri,
* QHT rəhbərinin şəxsiyyət vəsiqəsinin surəti (sənədin hər iki üzü),
* QHT rəhbərinin CV-si
* QHT-nin mühasibinin CV-si.

**Ərizələrin qeydə alınmasından imtina üçün əsas səbəblər**

* Tələb olunan sənədlər tam təqdim edilmədikdə;
* Təqdim olunan sənədlərdə səlahiyyət müddəti bitdikdə;

**QEYD:**

* Müsabiqəyə təqdim olunan sənədlərdə dəyişiklik və düzəliş edilə bilməz.

**Müsabiqənin prosedur qaydaları**

Müsabiqə üzrə ərizələrin qəbulu **10 fevral 2023-cü il tarixindən – 02 mart 2023-cü il saat 18:00 tarixinədək** elektron qaydada həyata keçirilir.

**Əlavə məlumatlar**

**Müsabiqə ilə əlaqədar məlumatlandırma sessiyası 14 fevral 2023-cü il saat 15.00-da ZOOM platformasında keçiriləcək.**

**Sessiyada iştirak etmək istəyən QHT nümayəndələri üçün ZOOM link:**

<https://us02web.zoom.us/j/86096911527?pwd=YmlnVXB2ZUxZYUFPZzZxZFBFblFDUT09>

**Müsabiqə ilə bağlı əlavə məlumat almaq üçün Agentliyin Layihələrin idarəedilməsi departamentinin əməkdaşı Ülkər Süleymanovaya müraciət etmək olar:**

[ulkarsuleymanova@ngoagency.gov.az](mailto:ulkarsuleymanova@ngoagency.gov.az)**,**